stanford-oval/wikipedia huggingface dataset:
Vannetanssi
Vannetanssin harrastaminen

Vannetanssin harrastamisen voi aloittaa joko opettajan avulla tai itsenäisesti. Suomessa vannetanssikursseja ja -työpajoja järjestävät monet eri tahot isoimmissa kaupungeissa, mutta pienemmillä paikkakunnilla alkuun saattaa päästä parhaiten lukuisien internetistä löytyvien opetusvideoiden avulla. Aktiivisia vannetanssipaikkoja ovat ainakin Helsinki, Tampere, Oulu, Rovaniemi ja Kainuu.
Aiheesta muualla

Vannetanssiyhdistys
MoodforHoop.fi
Hooping.org
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hooping
Käännös suomeksi
VC-1

Säiliömuotoja
AVI
ASF
HEIF
Matroska
Ogg Media Format
QuickTime
Koodekkeja
AV1
H.264
HEVC
H.266
MJPEG
MPEG-4
VC-1
VP9
VC-1 eli Video Codec 1 on videonpakkausalgoritmi, joka pohjautuu Microsoftin WMV9-videokoodekkiin (Windows Media Video version 9). SMPTE (the Society of Motion Picture and Television Engineers) on julkaissut standardin virallisella nimellä SMPTE 421M.
VC-1 on perinteinen diskreettiin kosinimuunnokseen (DCT-muunnos) pohjautuva pakkausalgoritmi. WMV9-koodekista poiketen VC-1 tukee myös lomitettua videota.
Standardin mukaiset profiilit

Standardissa määritellään kolme eri koodausprofiilia, joissa käytetään erilaisia käyttötarkoitukseen sopivia teknisia ominaisuuksia.
Simple - Tyypillinen sovellus: mobiilisovellukset. Maksimibittivirta 384 kbit/s
Main - Tyypillinen sovellus: Internetstriimaus. Maksimibittivirta 20 Mbit/s
Advanced - Tyypillinen sovellus: HDTV. Maksimibittivirta 135 Mbit/s
Käyttöönotto

VC-1 on pakollinen videonpakkausalgoritmi molemmissa nykyaikaisissa optisissa teräväpiirtotallennusformaateissa, HD DVD:ssä ja Blu-rayssa, eli kaikki näiden formaattien toistolaitteet kykenevät toistamaan VC-1-videota. VC-1 on myös Microsoftin Xbox 360 -videopelikonsolin virallinen videonpakkausalgoritmi.
Aiheesta muualla

What is VC-1? Microsoftin VC-1 standardia esittelevä sivu.
Toisinaan

| ”Toisinaan” Kapasiteettiyksikkö |
| --- | --- | --- |

Singlen tiedot
 Albumilta: Klassikko
 Julkaistu: 2002
 Formaatti: CD
 Tuottaja(t): Elastinen
 Tyylilaji: rap
 Levy-yhtiö: Warner Music Finland
Listasijoitukset
 Suomen singlelista 9.
Kapasiteettiyksikön muut singlet
| ”A-ay!” 2001 | ”Toisinaan” 2002 | ”Näyttää hyvältä” 2002 |
"Toisinaan" on rap-yhtye Kapasiteettiyksikön Klassikko-albumilta vuonna 2002 julkaistu single. Single sisältää myös instrumentaali-version kappaleesta.
Kappaleet

Toisinaan
Toisinaan (instrumental)
Toivo Emil Uotila

Toivo Emil (T. E.) Uotila (2. heinäkuuta 1897 Lammi – 30. maaliskuuta 1947 Helsinki) oli suomalainen kielitieteilijä. Hän oli Helsingin yliopiston suomalais-ugrilaisen kielentutkimuksen dosentti vuodesta 1933 ja väitteli samoin 1933 permiläisten kielten äännehistoriasta. Suomalaisen Tiedeakatemian jäsen Uotila oli vuodesta 1935. Hänen tärkeimpiä myöhempiä julkaisujaan on komin kielen suuri murresanakirja Syrjänischer Wortschatz (1942), jonka Uotila toimitti Yrjö Wichmannin kokoelmista. Vastaava udmurtin kielen sanakirjaprojekti jäi Uotilan varhaisen kuoleman takia kesken (ilmestyi 1987 Mikko Korhosen loppuunsaattamana). Uotilan kokoamia kominkielisiä tekstejä on Suomalais-ugrilainen seura julkaissut 1980-luvulta alkaen viisi osaa nimellä Syrjänische Texte.
The Replacement Percussionists

| The Replacement Percussionists m-flo |
| --- | --- | --- |

Remix-albumin tiedot
 Julkaistu: 29. elokuuta 2000
 Formaatti: CD
 Tyylilaji: j-pop, hip hop, R&B
 Levy-yhtiö: Avex Trax (Rhythm Zone)
m-flon muut julkaisut
| Planet Shining 2000 | The Replacement Percussionists 2000 | Expo Expo 2001 |
The Replacement Percussionists on japanilaisen hip hop -yhtyeen m-flon ensimmäinen remix-albumi. Se sisältää uudelleenmiksauksia yhtyeen ensimmäiseltä albumilta Planet Shining, joka ilmestyi puoli vuotta aiemmin. Albumi julkaistiin 29. elokuuta 2000.
Albumia kuljettaa eteenpäin tarina, jossa ”Global Astroliner” -avaruusalus joutuu kaapatuksi. Sen välisoitoilla esiintyvät muiden muassa Gorō Naya ja Mako Hattori.
Kappaleet

Ayaushi! Global Astroliner (jap. 危うし! グローバル・アストロライナー)
Quantum Leap [DJ Watarai Remix]
Daikonran! Jōkyaku no unmei wa ika ni! [Jeep Mix] (jap. 大混乱! 乗客の運命はいかに!)
Planet Shining [Toshihiko Mori Garage Mix]
Saywhatchugotta [Rae & Christian Remix]
Been So Long [Zed Bias Remix]
Akasareta 12 no inbō Part 1 (jap. 明かされた12の陰謀 Part1)
Chronopsychology [United Future Organization Mix]
L.O.T. (Love or Truth) [Mighty Bop ”Hip Hop” Remix]
Akasareta 12 no inbō Part 2 (jap. 明かされた12の陰謀 Part2)
Ten Below Blazing [Giant Swing Mix by T. Kura]
Deep Within [Audiomusica Nº12 Edit by Sunaga t' Experience]
Mirrorball Satellite 2012 [SRATM Mix by Towa Tei]
Kinpaku no 38 jikan jōkyaku kiki-ippatsu (jap. 緊迫の38時間 乗客危機一髪)
Hands [Readymade JBL Mix 2000 by Yasuharu Konishi]
Come Back to Me [Ramsey & Fen Remix]
Viva! Kinaishoku ~Sayōnara Global Astroliner~ (jap. ビバ! 機内食 ~さようならグローバル・アストロライナー~)
L.O.T. (Love or Truth) [Agape Mix by Taku]
Lähde:
Valiokunta

Tyypillinen valiokunnan kokoushuone. Puheenjohtajan edessä olevaa maljaa käytetään arvottaessa äänestystulosta äänten mentyä tasan.
Valiokunta on parlamentin toimielin, joka käsittelee omaan erityisalueeseensa kuuluvat lakiesitykset. Suomessa eduskunnan valiokunnat voivat käsitellä lisäksi esimerkiksi valtioneuvoston selontekoja ja eri toimielinten kertomuksia.
Euroopan parlamentin valiokunnat

Euroopan parlamentissa on 20 pysyvää valiokuntaa. Tarvittaessa perustetaan alivaliokuntia, tutkintavaliokuntia ja väliaikaisia valiokuntia. Valiokunnat kokoontuvat pääsääntöisesti Brysselissä ja niiden istunnot ovat yleisölle avoimia.
Suomen eduskunnan valiokunnat > Valiokunnat ja niiden jäsenet

Valiokuntien jäsenet ovat kansanedustajia, joskin ministerinä toimivat kansanedustajat eivät voi kuulua valiokuntiin. Jokainen kansanedustaja kuuluu keskimäärin kahteen valiokuntaan. Pysyviä valiokuntia on kaikkiaan 17:
| Valiokunta | Jäseniä | Varajäseniä | Asettamisvuosi | Kokoontumisaika |
| --- | --- | --- | --- | --- |
| Suuri valiokunta | 25 | 13 | 1907 | Ke 13:00 & Pe 13:30 |
| Perustuslakivaliokunta | 17 | 9 | 1906 | Aamupäivä |
| Ulkoasiainvaliokunta | 17 | 9 | 1917 | Iltapäivä |
| Valtiovarainvaliokunta | 21 | 19 | 1906 | Jaon ulkopuolella |
| Tarkastusvaliokunta | 11 | 6 | 2007 | Iltapäivä |
| Hallintovaliokunta | 17 | 9 | 1991 | Iltapäivä |
| Lakivaliokunta | 17 | 9 | 1906 | Aamupäivä |
| Liikenne- ja viestintävaliokunta | 17 | 9 | 1931 | Iltapäivä |
| Maa- ja metsätalousvaliokunta | 17 | 9 | 1906 | Aamupäivä |
| Puolustusvaliokunta | 17 | 9 | 1938 | Aamupäivä |
| Sivistysvaliokunta | 17 | 9 | 1908 | Iltapäivä |
| Sosiaali- ja terveysvaliokunta | 17 | 9 | 1907 | Aamupäivä |
| Talousvaliokunta | 17 | 9 | 1907 | Iltapäivä |
| Tiedusteluvalvontavaliokunta | 11 | 2 | 2019 | Jaon ulkopuolella |
| Tulevaisuusvaliokunta | 17 | 9 | 2000 | Aamupäivä |
| Työelämä- ja tasa-arvovaliokunta | 17 | 9 | 1991 | Iltapäivä |
| Ympäristövaliokunta | 17 | 9 | 1991 | Aamupäivä |
Ensi töikseen eduskuntavaalien jälkeen eduskuntaryhmät kokoontuvat sopimaan valiokuntajaosta. Vuodesta 2007 alkaen eduskuntaryhmät ovat jakaneet valiokuntien puheenjohtajuudet keskenään pitkälti suhteessa kansanedustajien määriin D'Hondtin menetelmän avulla. Esimerkiksi eduskunnan vaalikaudella 2011–2015 kokoomuksella ja SDP:llä oli niitä 4, keskustalla ja perussuomalaisilla 3, sekä vihreillä ja vasemmistoliitolla 1.
Valiokunnat kokoontuvat kahdesta neljään kertaa viikossa. Valiokunnat ovat päätösvaltaisia silloin, kun paikalla on vähintään kaksi kolmasosaa jäsenistä tai vastaava määrä varajäseniä. Erikoisvaliokunnat kokoontuvat eduskunnan päivittäisen kokoustyöskentelyn järjestämiseksi laaditun viikkoaikataulun mukaan säännönmukaisesti aamupäivällä tai iltapäivällä. Aamupäivävaliokunnat kokoontuvat tiistaina ja torstaina siten, että iltapäivävaliokunnat pääsevät aloittamaan kokouksensa klo 12.00. Iltapäivävaliokuntien tulee voida aloittaa kokouksensa keskiviikkoisin ja perjantaisin klo 11.00. Tiedusteluvalvontavaliokunta sekä valtiovarainvaliokunta jaostoineen ovat tämän ryhmäjaon ulkopuolella. Suuri valiokunta kokoontuu yleensä keskiviikkoisin klo 13.00 ja perjantaisin klo 13.30 sekä tarpeen mukaan muulloinkin.
Pysyvien valiokuntien lisäksi eduskunta voi asettaa tilapäisen valiokunnan käsittelemään jotakin erityistä asiaa. Suurin osa nykyisistä valiokunnista on vakiintunut alkuaan säännönmukaisesti jokaisille valtiopäiville valituista muodollisesti tilapäisistä valiokunnista. Viimeisin tällainen on tulevaisuusvaliokunta.
Varsinaisia erityisvaliokuntia yksittäistä asiaa varten ei ole perustettu vuosikymmeniin. Viimeisin tällainen oli vuonna 1968 perustettu alkoholivaliokunta.
Suomen eduskunnan valiokunnat > Asioiden käsittely valiokunnissa

Eduskunnan täysistunto lähettää lakiesitykset valiokuntaan lähetekeskustelussa. Valiokunta kuulee asiantuntijoita ja keskustelee esityksestä ja laatii siitä mietinnön, jossa valiokunta suosittaa täysistunnolle esityksen hyväksymistä sellaisenaan tai osittain tai kokonaan muutettuna tai esityksen hylkäämistä kokonaan. Mietinnön kirjoittava valiokunta voi pyytää lausuntoja muilta valiokunnilta, joiden erityisalueeseen esitys liittyy.
Asioiden valiokuntakäsittely kestää normaalisti yhdestä kolmeen kuukautta, joskus jopa vuosia. Toisaalta kiireelliset asiat voivat edetä hyvinkin nopeasti. Jos asian, esimerkiksi lakiesityksen, käsittely on kesken vaalikauden päättyessä, se raukeaa.
Yleensä lait hyväksytään täysistunnossa valiokunnan mietinnön muotoilun mukaisina, sillä puolueiden voimasuhteet jakautuvat valiokunnissa eduskunnan voimasuhteiden mukaan. Käytännössä valiokunnat ovatkin se paikka eduskunnassa, jossa varsinainen lainsäädäntötyö tapahtuu.
Suomen eduskunnan valiokunnat > Muista poikkeavat valiokunnat

Suuren valiokunnan, valtiovarainvaliokunnan, tarkastusvaliokunnan ja tulevaisuusvaliokunnan tehtävät eroavat muista valiokunnista.
Suuri valiokunta käsittelee ne lakiehdotukset, joihin on tehty muutoksia eduskunnan täysistunnon ensimmäisessä käsittelyssä. EU-jäsenyyden myötä suuren valiokunnan tehtäviin on lisätty Euroopan unionissa käsiteltävien asioiden käsittely vuorovaikutuksessa valtioneuvoston kanssa.
Valtiovarainvaliokunta käsittelee lakiesitysten lisäksi valtion talousarvioesityksen ja lisätalousarvioesitykset. Lisäksi valiokunta valvoo valtiontaloutta. Valtiovarainvaliokunta jakautuu useisiin, eri aloihin keskittyviin jaostoihin.
Tarkastusvaliokunta perustettiin eduskuntaan kesäkuun alussa vuonna 2007. Jo edellisellä vaalikaudella 2004–2007 hallitus antoi eduskunnalle esityksen (HE 71/2006), jonka myötä valiokunta säädettiin pysyvästi perustettavaksi vaalikaudelle 2007–2011. Esityksen käsittelyn myötä valiokunnalle on keskitetty valtiontalouden parlamentaariseen valvontaan kuuluvat tehtävät, jotka aiemmin kuuluivat valtiontilintarkastajille ja valtiovarainvaliokunnan hallinto- ja tarkastusjaostolle.
Tulevaisuusvaliokunnan ensisijaisena tehtävänä on valmistella eduskunnan vastaus valtioneuvoston tulevaisuusselontekoon. Lisäksi tulevaisuusvaliokunta voi käsitellä itse valitsemiaan aiheita tulevaisuusnäkökulmasta ja tuoda keskustelun tulokset eduskunnan täysistunnon ajankohtaiskeskusteluun.
Yhdysvaltain kongressin valiokunnat

Sekä edustajainhuoneella että senaatilla (Yhdysvaltain kongressin ala- ja ylähuone) on valiokuntia (committee). Valiokuntien koot vaihtelevat huomattavasti. Kaksipuoluejärjestelmään liittyen puolue, jolla on enemmistö kamarissa, saa jokaisessa valiokunnassa puheenjohtajan paikan.
Pysyvät valiokunnat voivat asettaa itselleen alivaliokuntia, joita suomalaisessa käytännössä nimitettäisiin komiteoiksi. Parlamentaarista valvontaa varten valiokunnat voivat asettaa ns. tutkimusvaliokuntia (esimerkiksi 9/11-komissio).
Törkeimmät petokset

| Törkeimmät petokset Petos |
| --- | --- | --- |

Kokoelmalevyn tiedot
 Julkaistu: 8. lokakuuta 2006
 Formaatti: CD, 2 LP
 Tuottaja(t): Petos, Hullu Koira
 Tyylilaji: rap, hip hop
 Levy-yhtiö: 3rd Rail Music
Petoksen muut julkaisut
| Rappiotaide 2003 | Törkeimmät petokset 2006 | Toivo parasta ja pelkää pahinta 2010 |
Törkeimmät petokset on rap-artisti Petoksen kokoelmalevy, joka julkaistiin vuonna 2006 3rd Rail Musicin kautta. Kokoelma on yhteenveto vuosista 2001–2006 ja se päätettiin julkaista, koska Petoksen aikaisemmista studiolevyistä ei haluttu tehdä uusintapainoksia.
Levy yksi sisältää kappaleita Petoksen omilta julkaisuilta: City-karhun metsästäjä (2002), Rappiotaide (2003) ja Kallio Underground – Pimeä puoli (2004) sekä hänen vierailuitaan muiden artistien levyillä. Törkeimmät petokset on yksi tunnetuimmista 2000-luvun suomirap-levyistä.
2CD:n kappaleet > CD 1

Tämä on Petos – 3.41
Yleistä pahennusta – 6.05 (mukana Pulma, T-Murha, Jontti, Hanusakke & Pahapenaali)
1. asteen lyyrinen murha – 4.12
Kallio – 4.01 (mukana R2, Ville Kalliosta & Kolea)
Ei helmiä sioille – 5.08 (mukana Jontti)
Tapojeni orja – 3.14
Mikää ei oo muuttunu – 4.02 (mukana Jontti & R2)
Kallio Underground – 3.49 (mukana Jontti & R2)
Harmaa alue – 3.12 (mukana Raimo)
2000-luvun sakilainen – 3.55
UG Paskaa – 5.18 (mukana Jontti & T-Murha)
Tähän on nyt tultu – 4.06 (mukana Jontti)
Pimeä puoli – 3.59 (mukana Jontti)
Hullul on halvat huvit (Idiootil ilmaset – 3.47 (mukana Jontti, Shaka & Notkea Rotta)
Pakana – 2.35
Te tuutte mukaan (Bonuskappale) – 3.55
2CD:n kappaleet > CD 2

Historia – 4.36 (mukana Liisanpuisto)
Rotta, Perse ja Petos – 4.50 (mukana Notkea Rotta & Rautaperse)
Suomi-KP – 4.58 (mukana Tuomio, Kone & Raimo)
Veri vetää itään – 4.13 (mukana Notkea Rotta, Pikkupiru, Rohtori Laine, Steen1)
Hinnalla millä hyvänsä – 5.08 (mukana Tuomio, kone; Memmy Posse, Seta Koponen)
Iso kolmonen – 3.25 (mukana Liisanpuisto)
Pidä huoli sun omist asioistas – 3.53 (mukana Leijona)
Jääkausi – 4.39 (mukana Seyed Ali & T-Murha)
Ketä kiinnostaa – 2.40
Vakava vitsi – 2.38 (mukana Jontti)
Aikuisviihdettä – 4.08 (mukana T-Murha)
Täyttä ymmärrystä vailla (2004) – 3.24
Moottoriturvat (Remix) – 3.16
Massit takasin – 7.41 (mukana Aave, Jontti, LempiJoe, Lerha, Syöpä & Ville Kalliosta)
Ketä kiinnostaa Pt.2 (Bonus) – 3.28
2LP:n kappaleet > A

Tämä On Petos (3:41)
Yleistä Pahennusta (mukana Pulma, T-Murha, Jontti, Hanusakke & Pahapenaali) (6:05)
1. Asteen Lyyrinen Murha (4:12)
Kallio (mukana R2, Ville Kalliosta & Kolea) (4:01)
2LP:n kappaleet > B

Ei Helmiä Sioille (mukana Jontti) (5:08)
Tapojeni Orja (3:14)
Mikää Ei Oo Muuttunu (4:02)
Te Tuutte Mukaan (3:55)
2LP:n kappaleet > C

Kallio Underground (mukana Jontti & R2) (3:49)
Harmaa Alue (mukana Raimo) (3:16)
2000-Luvun Sakilainen (3:55)
UG Paskaa (mukana Jontti & T-Murha) (5:18)
2LP:n kappaleet > D

Tähän On Nyt Tultu (mukana Jontti) (4:06)
Pimeä Puoli (mukana Jontti) (3:59)
Hullul On Halvat Huvit (Idiootil Ilmaset) (mukana Jontti, Shaka & Notkea Rotta) (3:47)
Pakana (2:35)
Ketä Kiinnostaa Pt.2 (3:28)
Petoksen vierailut

CD-Levy kakkosella on eri artistien kappaleita, joilla Petos on vieraillut.
| # | Kappale | Artistin | Albumilta | Muut vierailijat |
| --- | --- | --- | --- | --- |
| 1. | "Historia" | Liisanpuisto | Liisanpuisto |  |
| 2. | "Rotta, Perse ja Petos" | Notkea Rotta | Panokset piippuun, pöhinät pönttöön | Rautaperse |
| 3. | "Suomi-KP" | Tuomio & Kone | Tuomio & Kone | Raimo |
| 4. | "Veri vetää itään" | Steen1 | Salaliittoteoria | Pikkupiru, Notkea Rotta & Rohtori Laine |
| 5. | "Hinnalla millä hyvänsä" | Memmy Posse | Huolestuttavia merkkejä | Setä Koponen, Tuomio & Kone |
| 6. | "Iso kolmonen" | Liisanpuisto | Olipa kerran |  |
| 7. | "Pidä huoli sun omist asioistas" | Leijona | Viinaa, huumeita ja väkivaltaa |  |
| 8. | "Jääkausi" | T-Murha | Murha ei vanhene koskaan | Seyed Ali |
| 9. | "Ketä kiinnostaa" | Petos | Monelt ne tulee mixtape |  |
| 10. | "Vakava vitsi" | Kallio Underground | Monelt ne tulee mixtape |  |
| 11. | "Aikuisviihdettä" | Petos & T-Murha | Waikka Wäkisin |  |
| 12. | "Täyttä ymmärrystä vailla" | Petos | Waikka Wäkisin |  |
| 13. | "Moottoriturvat (Remix)" | DJPP | Tuottajalevy | Edu Kehäkettunen |
| 14. | "Massit takasin" | Ville Kalliosta | 100 x 200 mg | Jontti, Lempi-Joe, Lerha, Aave & Syöpä |
| 15. | "Ketä kiinnostaa Pt. 2 (Bonus)" | Petos | julkaisematon |  |
Thursday October Christian II

Thursday October Christian II 90-vuotiaana vuonna 1911
Thursday October Christian II (1. lokakuuta 1820 – 27. toukokuuta 1911) oli pitcairnilainen mies. Hän oli Thursday October Christian I poika ja Fletcher Christianin pojanpoika. Hän hallitsi Pitcairnia vuosina 1844, 1851, 1864, 1867, 1873–1874, 1880 ja 1882. Hän sai vaimonsa Mary Youngin kanssa 17 lasta. Hän asui pitkään Norfolkinsaarella, mutta muutti asumaan takaisin Pitcairnille vuonna 1864. Hän kuoli 90 vuoden ja 226 päivän iässä vuonna 1911 ollen toiseksi vanhimmaksi elänyt pitcairnilainen mies koskaan. Häntä vanhemmaksi on elänyt miehistä ainoastaan Charles C. V. Young, joka kuoli 91 vuoden ja 41 päivän iässä 31. toukokuuta 1941.
Tomi Lahren

Tomi Lahren vuoden 2016 Politicon-tapahtumassa.
Tomi Lahren (s. 11. elokuuta 1992) on yhdysvaltalainen konservatiivinen poliittinen kommentaattori ja televisiojuontaja.
Lahren opiskeli broadcast-journalismia ja politiikan tutkimusta Nevadan yliopistossa Las Vegasissa ja suoritti Bachelor of Arts -tutkinnon. Elokuussa 2014 hän alkoi juontaa On Point with Tomi Lahren -ohjelmaa One America News Network -televisiokanavalla (OANN) San Diegossa. Hän kehitti ohjelmaan lyhyen Final Thoughts -osion, jossa otti voimakkaasti kantaa ajankohtaisiin asioihin. Näitä lyhyitä videoita alettiin lisätä YouTubeen ja heinäkuussa 2015 yksi tällainen meni viraaliksi. Lahren kritisoi videolla presidentti Obamaa ja tämän hallintoa armeijan värväyskeskuksessa Chattanoogassa tapahtuneen terroriteon jälkeen.
Chattanooga-videon jälkeen Lahren rekrytoitiin Glenn Beckin perustamalle TheBlaze-televisiokanavalle. Hänen ohjelmansa Tomi alkoi kanavalla lokakuussa 2015 ja siihenkin kuului hänen aiemmasta ohjelmastaan tuttu Final Thoughts -osio. Lahren jatkoi juontajana TheBlazellä kevääseen 2017, jolloin kanava hyllytti hänen ohjelmansa hänen kerrottua ABC:n The View -keskusteluohjelmassa kannattavansa naisten aborttioikeutta. Elokuussa 2017 hän siirtyi Fox News Channelille.
Lahrenia on syytetty julkisuudessa rasismista hänen muun muassa verrattua mustien oikeuksia puolustavaa Black Lives Matter -liikettä Ku Klux Klaniin. Hän on useissa yhteyksissä kiistänyt olevansa rasisti.
Aiheesta muualla

Wikimedia Commonsissa on kuvia tai muita tiedostoja aiheesta .
/ Tomi Lahren Facebookissa
Tomi Lahren Twitterissä
Tomi Laamanen

Tomi Laamanen on suomalainen professori. Hän toimii strategisen johtamisen professorina St. Gallenin yliopistossa Sveitsissä.
Aiemmin Laamanen toimi Teknillisessä korkeakoulussa ja myöhemmin Aalto-yliopistossa Otaniemessä professorina tuotantotalouden osastolla 1998–2011. Hän on Suomalaisen Tiedeakatemian jäsen vuodesta 2023.
Laamanen opettaa strategista johtamista ja yritysstrategiaa koskevia kursseja. Laamanen on tehnyt alan oppikirjoja sekä suomeksi että englanniksi.
Aiheesta muualla

EsittelyTKK:n sivulla (Arkistoitu – Internet Archive)
Varislammi

| Varislammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°55′39″N, 24°36′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Pirttijärveen 
Järvinumero:  35.615.1.014
Mittaustietoja
Pinnankorkeus:  111,8 m  
Rantaviiva:  0,725 km  
Pinta-ala:  2,913 ha  
Saaria:  ei saaria 
 fiVarislammi 
Varislammi  on Keski-Suomessa Jämsässä Kolonkulman kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,9 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
The Shamrocks

The Shamrocks oli vuosina 1962 – 1968 toiminut ruotsalainen popyhtye. Yhtyeen perustivat Göran Andersson (kitara), Jan Granaht (kitara), Bernt Ek (basso) ja Björn Wrangert (rummut). Kun rautalanka vaihtui laulettavaan beat–musiikkiin, laulusolistiksi tuli Dick Emretzon. Muutaman vuoden kuluttua Andersson ja Ek jättivät yhtyeen ja heidän tilalleen saapuivat Jimmy Lindskog (kitara ja laulu) sekä itävaltalainen Dieter Feichtinger (basso ja laulu). Tämän myötä Granaht ja Wrangert alkoivat myös laulaa.  Vaihdettuaan tyyliä yhtye teki ensimmäiset levytykset "We gonna make it" ja "A Lonely man". Käytyään Suomessa yhtye tapasi englantilaisen The Renegades -yhtyeen ja mieltyi "Cadillac"-hittiin, joka päätyi yhtyeen ohjelmistoon. Pian tämän jälkeen Lindskog erosi yhtyeestä ja hänet paikkasi Kent Risberg (kitara ja laulu), jonka kanssa alkoi yhtyeen nousukausi, sillä yhtye kävi esiintymässä Englannissa, Irlannissa, Saksassa, Alankomaissa, Belgiassa, Ranskassa, Luxemburgissa, Itävallassa, Italiassa, Suomessa, Norjassa ja Tanskassa. Yhtye oli myös todella suosittu Japanissa, jossa sen single "Don’t you know she’s mine / Day time, night time" oli suosittu. Granaht jätti yhtyeen 1968, minkä jälkeen Risberg, Feichtinger ja Wrangert esiintyivät vähän aikaa triona.
Diskografia

Smoke Rings (1966)
The Remix Suite

| The Remix Suite Michael Jackson |
| --- | --- | --- |

Remix-albumin tiedot
 Julkaistu: 2009
 Tyylilaji: remix, house, soul, hip hop, R&B
 Levy-yhtiö: Universal Motown
Michael Jacksonin muut remix-albumit
| The Stripped Mixes 2009 | The Remix Suite 2009 |   |
The Remix Suite on yhdysvaltalaisen laulajan Michael Jacksonin viides ja viimeinen remix-albumi. Se julkaistiin postuumisti Jacksonin kuoleman jälkeen vuonna 2009. Albumi sisältää Jacksonin varhaisten sooloalbumien sekä hänen entisen yhtyeensä The Jackson 5:n tuotantoa.
The Hand That Feeds

| ”The Hand That Feeds” Nine Inch Nails |
| --- | --- | --- |

Singlen tiedot
 Albumilta: With Teeth
 Julkaistu: 28. maaliskuuta 2005
 Tekijä(t): Trent Reznor
 Tuottaja(t): Trent Reznor
 Tyylilaji: industrial rock, alternative rock
 Levy-yhtiö: Interscope
Nine Inch Nailsin muut singlet
| ”Deep” 2001 | ”The Hand That Feeds” 2005 | ”Only” 2005 |
The Hand That Feeds (tunnetaan myös nimellä Halo 18) on Nine Inch Nails -yhtyeen albumilta With Teeth 18. huhtikuuta 2005 ensimmäinen julkaistu single.
"The Hand That Feeds" on yhtyeen korkeimmalle kaikilla soittolistoilla yltänyt kappale, lukuun ottamatta Yhdysvaltojen Modern Rock Tracks -listaa, jolla yhtyeen samalta albumilta julkaistu kappale Only pysyi ensimmäisenä kolme viikkoa kauemmin.
Kohu

Kappale aiheutti kohua Yhdysvaltain silloisen presidentin George W. Bushin ja Irakin sodan vastaisten sanoitustensa vuoksi:
"What if this whole crusade's
A charade?
And behind it all there's a price to be paid
For the blood
On which we dine
Justified in the name of the holy and the divine".
Nine Inch Nailsin oli tarkoitus esiintyä vuoden 2005 MTV Movie Awards -tilaisuudessa ja esittää kyseinen kappale, mutta estyivät yhtyeen keulakuvan Trent Reznorin ja MTV:n välille syntyneen konfliktin takia. Yhtye halusi sisällyttää esitykseensä kuvan Bushista, johon kanava ei suostunut.
Muuta

The Hand That Feeds oli ehdolla Grammy-palkinnon saajaksi "Best Hard Rock Performance" -kategoriassa vuonna 2006.
Kappale löytyy myös Rock Band -videopelistä.
Varoventtiili

Varoventtiili
Varoventtiili eli ylipaineventtiili on virtaustekninen komponentti, jonka tehtävänä on ehkäistä suljetussa järjestelmässä olevan kaasun tai nesteen ylipaine. Ylipaine saattaa rikkoa jopa hengenvaarallisella tavalla paineisen järjestelmän. Erityisesti teollisen vallankumouksen aikaan kehitetyn höyryvoiman käytössä syntyi monia kuolemantapauksia ja loukkaantumisia, jotka olisi voitu välttää oikein toimivalla varoventtiilillä.